تورکیه اؤز تورپاقلارینداکی سدلرین قوم و توز فیرتینالارینا سبب اولدوغو ایله باغلی ادعالارین بیلیمسللیکدن اوزاق اولدوغونو بیلدیردی.
خاریجی ایشلر باخانلیغی سؤزچوسو تانژو بیلگیچ، ایرانین "تورک سدلرینین توز و قوم فیرتیناسینا سبب اولور" آچیقلامالارینا جاواب وئردی. آچیقلاماسیندا،
"ایران‌دا سون دؤنمده باش وئره‌ن قوم و توز فیرتینالارینین یاراتدیغی ائکولوژیک پروبلئملره، باشکند تهران‌دا پیک حده چاتان هاوا چیرکله‌نمه‌سینه تیکدیگیمیز سدلرین سبب اولدوغونا دایر ادعالارا، ایران مئدیاسیندا گئنیش یئر وئریلمکده، بو مؤوضوع سیاستچیلر طرفیندن ده گوند‌مه گتیریلمکده‌دیر" دئین تانژو بیلگیچ،
"تورکیه‌ده‌کی سدلرین جغرافیامیزدا قوم و توز فیرتینالارینا سبب اولدوغو ادعالاری بیلیمسللیکدن اوزاقدیر. قوم و توز فیرتینالاری بؤیوک اؤلچوده طبیعی بیر حادثه‌دیر و بو هر کس طرفیندن قبول ائدیلیمکده‌دیر.
تورکیه و ایرانا تأثیر ائد‌ن قوم و توز فیرتینالارینین اساس سببی، دونیانینداکی ان اؤنملی ایکی توز قایناغی اولان آفریقا و اورتادوغو قایناقلی چؤل توزلاریدیر. اصلینده، بو فیرتینالاری ایقلیم دییشیکلیگینین سبب اولدوغو اراضی تخریباتی، اورمانسیزلاشدیرما، چؤللشمه و قوراقلیق دا آرتیرماقدادیر" ایفاده‌لرینی ایشلتدی.
بیلگیچ،
"اؤلکه‌میز ایندیه دک سولارینین داوامیندا آشاغیلاردا اولان اؤلکه‌لرین احتیاجلارینی دقته آلان و اولوسلارآراسی حقوقا سایغیلی بیر آنلاییشلا حرکت ائتمیش، گله‌جک‌ده ده بو آنلاییشلا حرکت ائتمه‌یه داوام ائد‌جک. تورکیه بو مسئله‌ده ایرانلا ایسته‌نیله‌ن راسیونال و بیلینسل هر جور امکداشلیغا آچیقدیر" دگرلندیرمه‌سینی دیله گتیردی.
